Locomotiva cu aburi - ce vremuri! 
când ei îşi juraseră iubire pe veci, 
de drag făcând naveta în trenuri, 
vara prea calde, iarna prea reci 


Şuier, scrâşnet de roţi, miros de cărbune 
dădeau revederii fiori în refren, 

asemeni scandărilor din tribune 

către echipele intrate 'n teren 


Câte lungimi au făcut, sus-jos, de peroane, 
cu ochii pe ceas şi pe calea ferată, 
în acel dute-vino anonim luminat de neoane, 
la clipa 'mbrățişărui mult așteptată 
Visând, tremurând, să apară din neguri 
locomotiva cu aburi - 
Ce vremuri! Ce vremuri! 

